CELEX: 32015D1010
Language: sk
Date: 2014-11-18 00:00:00
Title: Rozhodnutie Rady (EÚ) 2015/1010 z 18. novembra 2014 o podpise a predbežnom vykonávaní Protokolu k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej s cieľom zohľadniť pristúpenie Bulharskej republiky a Rumunska k Európskej únii

27.6.2015   
            
            
               SK
            
            
               Úradný vestník Európskej únie
            
            
               L 162/1
            
         ROZHODNUTIE RADY (EÚ) 2015/1010
   z 18. novembra 2014
   o podpise a predbežnom vykonávaní Protokolu k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej s cieľom zohľadniť pristúpenie Bulharskej republiky a Rumunska k Európskej únii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 5,
   so zreteľom na Akt o pristúpení z roku 2005, a najmä na jeho článok 6 ods. 2,
   so zreteľom na návrh Európskej komisie,
   keďže:
   
               (1)
            
            
               Rada 23. októbra 2006 poverila Komisiu v mene Európskeho spoločenstva a jeho členských štátov dojednať protokoly, ktorými sa menia dohody uzavreté medzi Európskym spoločenstvom a jeho členskými štátmi a tretími krajinami, ako je Euro-stredomorská dohoda o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej (1) s cieľom zohľadniť pristúpenie Bulharskej republiky a Rumunska k Európskej únii.
            
         
               (2)
            
            
               Rokovania s Libanonskou republikou sa už ukončili.
            
         
               (3)
            
            
               V texte Protokolu k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej s cieľom zohľadniť pristúpenie Bulharskej republiky a Rumunska (ďalej len „protokol“) sa v článku 8 ods. 2 stanovuje, že protokol sa predtým, ako nadobudne platnosť, vykonáva predbežne.
            
         
               (4)
            
            
               Protokol by sa preto mal podpísať a mal by sa do ukončenia postupov potrebných na jeho uzavretie vykonávať predbežne,
            
         PRIJALA TOTO ROZHODNUTIE:
   Článok 1
   Týmto sa v mene Únie a jej členských štátov schvaľuje podpis Protokolu k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej s cieľom zohľadniť pristúpenie Bulharskej republiky a Rumunska k Európskej únii s výhradou uzavretia uvedeného protokolu.
   Znenie protokolu je pripojené k tomuto rozhodnutiu.
   Článok 2
   Týmto sa predseda Rady poveruje určiť osobu alebo osoby oprávnené podpísať protokol v mene Únie a jej členských štátov.
   Článok 3
   S výhradou vzájomnosti sa protokol predbežne vykonáva od dátumu v ňom uvedenom do ukončenia postupov potrebných na jeho uzavretie.
   Článok 4
   Toto rozhodnutie nadobúda účinnosť dňom jeho prijatia.
   
      V Bruseli 18. novembra 2014
      
         
            Za Radu
         
         
            predseda
         
         S. GOZI
      
   
   
      (1)  Ú. v. EÚ L 143, 30.5.2006, s. 2.